PREDKLADACIA  SPRÁVA 

  
	Ministerstvo spravodlivosti Slovenskej republiky predkladá iniciatívny materiál z podnetu Okresného súdu Rožňava na  prevod   prebytočného nehnuteľného majetku štátu v správe Ministerstva kultúry Slovenskej republiky podľa zákona č. 278/1993 Z. z. o správe majetku štátu v znení neskorších predpisov a v súlade s bodom A.2 uznesenia vlády Slovenskej republiky č. 86 z 31. januára 2007.

	Okresný súd v Rožňave žiada schválenie bezodplatného prevodu prebytočného nehnuteľného  majetku v jeho správe v prospech nadobúdateľa, ktorým je Mesto Rožňava. 
	
	Predmetom prevodu je nehnuteľnosť, pozemok parcela číslo 2339 zapísaná na Liste vlastníctva  č. 1378 v  katastrálnom  území Rožňava ako zastavaná plocha vo výmere                 126 m2. Predmetná nehnuteľnosť sa využíva ako spojovacia komunikácia pre peších. Správa tejto nehnuteľnosti pre  Okresný súd v Rožňave znamená len náklady spojené s údržbou tejto miestnej komunikácie. Znaleckým posudkom podľa vyhlášky Ministerstva financií Slovenskej republiky č. 492/2004 Z. z. o stanovení všeobecnej hodnoty majetku bola určená všeobecná hodnota predmetného pozemku na 9 072 Sk.

 	Z dôvodu potreby účelne nakladať s majetkom štátu v súlade so zákonom č. 278/1993 Z. z. o správe majetku štátu v znení neskorších predpisov sa rozhodol riešiť  Okresný súd Rožňava situáciu prevodom tohto nehnuteľného majetku štátu, ktorý neslúži a ani v budúcnosti nebude slúžiť na plnenie úloh v rámci predmetu činnosti súdu. 

Predkladaný materiál nemá negatívny vplyv na štátny rozpočet, verejné financie ani na životné prostredie,  zamestnanosť a  podnikateľské prostredie.